CELEX: 62011TN0497
Language: hu
Date: 2011-09-19 00:00:00
Title: T-497/11. sz. ügy: 2011. szeptember 19-én benyújtott kereset — Euro-Information kontra OHIM (EURO AUTOMATIC PAIEMENT)

17.12.2011   
            
            
               HU
            
            
               Az Európai Unió Hivatalos Lapja
            
            
               C 370/25
            
         2011. szeptember 19-én benyújtott kereset — Euro-Information kontra OHIM (EURO AUTOMATIC PAIEMENT)
   (T-497/11. sz. ügy)
   2011/C 370/42
   Az eljárás nyelve: francia
   
      Felek
   
   
      Felperes: Euro-Information — Européenne de traitement de l’information (Strasbourg, Franciaország) (képviselő: A. Grolée, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM második fellebbezési tanácsának 2011. július 7-i határozatát (R 370/2011-2. sz. ügy);
            
         
               —
            
            
               a Belső Piaci Harmonizációs Hivatalt (védjegyek és formatervezési minták) kötelezze az OHIM előtti eljárás és a jelen eljárás keretében a felperes részéről felmerült költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „EURO AUTOMATIC PAIEMENT” szóvédjegy a 9., 35., 36., 37., 38., 42. és 45. osztályba tartozó áruk és szolgáltatások vonatkozásában.
   
      Az elbíráló határozata: az elbíráló a lajstromozást megtagadta.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009 rendelet 7. cikke (1) bekezdése c) pontjának megsértése, mivel a bejelentett védjegy nem leíró jellegű.